મોરબી શહેરની જાહોજલાલી એ કંઈ વર્તમાન સમયની દેન નથી. આ શહેર તો રાજાશાહીના સમયથી પોતાની એક અલગ ઓળખ ધરાવે છે. રાજાશાહીના સમયમાં ૧૧ તોપની સલામી ઝીલતંુ આ સૌરાષ્ટ્રનું મહત્ત્વનું સ્ટેટ હતું. એક સમયે મયૂરનગરી તરીકે જાણીતું આ શહેર આજે મોરબી તરીકે વિખ્યાત બન્યું છે. મોરબી સ્ટેટનું બંધારણ ગૌરવ સમાન હતું. મોરબી સ્ટેટમાં મહિલાઓને જાહેરમાં અપમાનિત કરવી એ ગુનો ગણાતો હતો. રાજવીના સમયમાં ફ્રી એજ્યુકેશન અપાતું હતંુ. ટૅક્નિકલ શિક્ષણ મળે એટલા માટે રાજવી સતત પ્રયત્નશીલ હતા અને તેના ભાગ રૃપે જ મોરબીમાં સૌરાષ્ટ્રની સૌ પ્રથમ લખધીરસિંહજી એન્જિનિયરિંગ કૉલેજ બની હતી. રાજવીઓ વિદેશ પ્રવાસે જતા હતા ત્યાં જે સારી ચીજો જોવા મળતી હતી તેને મોરબીમાં સ્થાપિત કરવાના પ્રયાસો કરાયા હતા. મોરબીનો ઝૂલતો પુલ અને મણિમંદિર એ માત્ર ઐતિહાસિક ઇમારત નથી, પણ સ્થાપત્ય કલાનું બેનમૂન ઉદાહરણરૃપ છે. આમ મોરબી એ હેરિટેજ સિટીની પણ ઓળખ ધરાવે છે.